Όλγα της Βυρτεμβέργης

Η Όλγα της Βυρτεμβέργης (Olga von Württemberg, 1 Μαρτίου 1876 - 21 Οκτωβρίου 1932) ήταν κόρη του Δούκα Ευγένιου της Βυρτεμβέργης.

Βιογραφία
Η Όλγα Αλεξανδρινή Μαρία γεννήθηκε την 1η Μαρτίου 1876 στη Στουτγάρδη, και ήταν το δεύτερο παιδί και η νεότερη κόρη του Δούκα Ευγένιου της Βυρτεμβέργης και της Μεγάλης Δούκισσας Βέρας Κωνσταντίνοβνα της Ρωσίας, καθώς και η νεότερη δίδυμη αδελφή της Έλσας της Βυρτεμβέργης.

Υπήρχαν σχέδια η Όλγα να παντρευτεί τον Μαξιμιλιανό της Βάδης, αλλά τελικά αυτός νυμφεύτηκε την Μαρία Λουίζα του Αννόβερου. Τον Μάρτιο του 1898 υπήρξαν αναφορές για τον αρραβώνα της με τον Ευγένιο της Σουηδίας. Ο γάμος όμως δεν έγινε ποτέ.

Στις 3 Νοεμβρίου 1898 παντρεύτηκε τον Χριστιανό του Σάουμπουργκ-Λίππε στη Στουτγκάρδη.<ref>Willis, The Romanovs in the 21st Century, p. 162</ref> Μαζί απέκτησαν τρία παιδιά:
τον Ευγένιο (1899-1929), πέθανε σε αεροπορικό δυστύχημα σε ηλικία 30 ετών.
τον Αλβέρτο (1900-1984), παντρεύτηκε την Βαλμπούργκα φον Χίρσμπεργκ. Δεν απέκτησαν παιδιά. Είχε μια νόθα κόρη από την ερωμένη του, Μαρίε-Γκαμπριέλε φον Πέφτεν-Άρνμπαχ.
τον Βερνάρδο (1902-1903).

Πέθανε στις 21 Οκτωβρίου 1932 στο Λούντβιχσμπουργκ σε ηλικία 56 ετών.

Παραπομπές
Willis, Daniel. The Romanovs in the 21st Century: a genealogical Biography'',VDM, 2009.
thePeerage.com - Olga Herzogin von Württemberg
The Royal House of Stuart, London, 1969, 1971, 1976, Addington, A. C., Reference: 223

Οίκος της Βυρτεμβέργης
Γερμανοί ευγενείς
Δούκισσες της Βυρτεμβέργης
Πριγκίπισσες της Γερμανίας
Πριγκίπισσες του Σάουμπουργκ-Λίππε